钦定古今图书集成/理学汇编/经籍典/第140卷 > 《汉韩婴诗外传四》 > 《采薇》
## 钦定古今图书集成/理学汇编/经籍典/第140卷 > 《汉韩婴诗外传四》 > 《采薇》

魏文侯问李克曰：“人有恶乎？”李克曰：“有。夫贵者则贱
者恶之，富者则贫者恶之，智者则愚者恶之。”文侯曰：
“善行此三者，使人勿恶，亦可乎？”李克曰：“可。臣闻贵而
下贱，则众弗恶也；富而分贫，则穷士弗恶也；智而教
愚，则童蒙者弗恶也。”文侯曰：“善哉言乎！尧舜其犹病
诸。寡人虽不敏，请守斯语矣。《诗》曰：‘不遑启处’。”